Časový nónius

Časový nónius sú koincidenčné (rytmické) časové signály, ktoré v dĺžke jednej minúty obsahujú 61 tikov. Rázy sa vysielajú pomocou skráteného kyvadla. Na každú minútu pripadá o jeden signál viac a signálová sekunda je o 1/61 s kratšia ako časová. Porovnaním s údermi sekundového kyvadla možno určiť pomerne presne opravu hodín. Pri porovnávaní sekundových tikov s koincidenčnými signálmi v priebehu minúty nastane raz okamih, keď sekundový tik splynie so signálom a nastáva koincidencia. Ak sa určí koincidencia s presnosťou na 1 sekundu, možno zistiť opravu hodín vzhľadom na signál s presnosťou na 1/61 s. (Názov časový nónius vznikol na základe analógie s nóruom používaným pri meraní dĺžok a oblúkov.)

Čas